F O R E N I N G S H U S E T Højnæsvej

Referat fra Repræsentantskabsmøde den 27. april 2022

Tilstedeværende foreningsrepræsentanter: Ahmed Dhaqane, (Rødovre Flygtninge- og Indvandrervenner), Per Kühlmann og Ernst M. Hansen(Damhus Skakklub), Gurli Hansen  (Aktive Seniorer/Senioruniversitetet), Ulf Taube (Rødovrekanalen/2), Stuart Watson (Rødovre Bokseklub), Gitte Nissen (Rødovre Revyen), Søren Olesen (Foreningen Nakada), Fouzia Awala (Somalisk Kvindegruppe og Somalisk Børneklub), Haile Woldemichael (Rådet for eritreanske flygtninge i Danmark), Jørgen Andersen (Vinklubben Bryggens Gård), Lis Jensen (Ældresagen). 
AOF, (obsevatører), Ole Gjøl og Henning Elmelund
 
Afbud fra repræsentanter: Foreningen Akan Fekuw, Dansk Blindesamfund kreds Storkøbenhavn Syd, Indisk Forening, Foreningen Tråden, Kurdisk Dansk Fællesskab i Rødovre, Kurdisk familiers forening i Rødovre, Foreningen Teater- og dansetroldene, Foreningen Rødovre Dansevenner, Mental Sundhed, Rødovre Kvindegruppe, Rødovre Lokale Lungeforening, Rødovre Ungdomsnetværk og Foreningen Rødovre Islev.

Referent: Daglig leder Jannie Brylle.

Dagsorden:
1.	Valg af dirigent.
2.	Bestyrelsens beretning 
3.	Forelæggelse af det reviderede regnskab for 2021
4.	Orientering om budget for 2022 og den aktuelle økonomiske situation. 
5.	Indkomne forslag.
6.	Valg.
A: valg af formand (bestyrelsen foreslår genvalg af Ahmed Dhaqane, (Rødovre flygtninge og indvandrervenner)
b: valg af to bestyrelsesmedlemmer (bestyrelsen foreslår genvalg af Stuart Watson, (Rødovre bokseklub), og foreslår nyvalg af Trine Kjær (foreningen Rødovre Islev)
c: valg af to bestyrelsessuppleanter (bestyrelsen foreslår genvalg af Jonna Glifberg, (Rødovre Revyen, og Rødovre Dansevenner), samt valg af Jan Diemer, (Dansk Blindesamfund), der erstatter den nuværende suppleant Bente Weinreich-formand for Dansk Blindesamfund.

7.	Eventuelt.

Ad dagsordenens punkt 1: Valg af dirigent.  
Formanden foreslog Per Kühlmann som dirigent, og med applaus blev han valgt.
Dirigenten takkede for valget, og konstaterede, at repræsentantskabsmødet var indkaldt i henhold til bestemmelserne i vedtægterne. Han konstaterede, at der ikke var nogen kommentarer til dagsordenen, og efter en kort præsentation ved de fremmødte selv fra de 11 foreninger, der var til stede, gav han ordet til formanden: 

Ad dagsordenens punkt 2: Bestyrelsens beretning. 
Formanden bød velkommen til alle de fremmødte. En særlig velkommen til de to nye foreninger, som er kommet til siden sidste repræsentantskabsmøde. Det er foreningen Rødovre Islev (FRI), og Rådet for Eritreanske flygtninge i Danmark. Også velkommen til AOF i Rødovre som lejer af 1.sal.
Corona har igen i det forgangne år, påvirket Foreningshusets aktiviteter og økonomi. Der er været færre mennesker i huset, og vi har haft færre indtægter på udlejning af lokaler. Heldigvis går udviklingen i den rigtige retning.
Vi har haft en del udgifter til vores ventilation. Der er brugt penge både på service, reparationer samt på et nyt styresystem.
Elevatoren har ligeledes været en stor omkostning. Der er kommet nye lovkrav, og det har krævet reparationer og en ny godkendelse af elevatoren.
Desværre har vi stadig ikke det bedste forhold til vores naboer i nr. 65. De har klaget over støj fra huset, både fra vores ventilation og fra musik i spejlsalen. Der er foretaget 3 lydmålinger af ventilationen og fra vores musikanlæg, og vi har fået en rapport fra kommunen. Lige nu er vi i dialog med kommunen om, hvad vi skal gøre herfra.
I dag siger vi farvel til Gurli Hansen, som har siddet i bestyrelsen i de seneste 12 år. Gurli har repræsenteret Senioruniversitet. Denne ophørte som forenings sidste år, men undervisningen er fortsat i gang i Foreningshuset, nu under AOF i Rødovre.
En stor tak til Gurli for de mange års gode samarbejde i Foreningshuset.
På personaleområdet kan vi fortsat glæde os over at have vores mangeårige rengøringsassistent Yasmin Günbulut, og vores næsten lige så mangeårige daglige leder Jannie Brylle til rådighed.
Til allersidst tak til alle jer foreninger, som jo er selve meningen med Foreningshuset. Uden jer intet Foreningshus. Og tak til den øvrige del af bestyrelsen, som med engagement, ildhu og initiativrigdom lever op til de bedste forestillinger om frivilligt arbejde.
Og sidst men absolut ikke mindst tak til Foreningshusets personale, der med vores daglige leder, Jannie i spidsen sørger for, at det altid er en fornøjelse at komme her i Huset, fordi man altid følger sig velkommen, og der er styr på det hele.
Tak for ordet.
Ole Gjøl, AOF Rødovre kommenterede på de utilfredse naboer, vi var her først. Fouzia Awala, siger at kommunen jo udmærket kendte til Foreningshuset, inden byggeriet gik i gang, og dem der flyttede ind skulle have undersøgt hvem deres nabo var. Haile spørger om det er lejet ud til erhverv eller privat. Udlejning sker privat. Gitte Nissen tror muligvis naboerne er blevet overrasket over aktiviteterne, da de flyttede ind, var her corona lukket. Ernst oplyser at vi siden de kom ind som lejere, er det kun os der har rettet ind. Foreningshuset har modtaget en støjrapport, efter klager fra naboen, og i den trues der i øvrigt også med bod. Foreningshusets formand har efterfølgende kontaktet teknisk direktør Poul Jepsen, med vores bekymringer. Henvendelsen er på nuværende endnu ikke blevet besvaret. Søren har oplevet naboerne støje flere gange, og synes at vi derfor også skal klage over dem. Ahmed Dhagane siger at næste skridt er at høre fra den tekniske direktør, og at alle foreninger bliver orienteret, når vi ved hvad der fremadrettet skal ske.
Henning Elmelund spørger til ventilationens nuværende drift. Jannie Brylle oplyser, at ventilationen nu kører som den skal. Den har gennem længere tid kørt og larmet mere end vi mente den skulle, også i forhold til de af kommunen udførte støjmålinger. Den tilkaldte automatikteknikker rettede i sidste uge hastighedsfrekvensen på indblæsningsmotoren. Henning Elmelund spørger herefter om det kun er folkeoplysende foreninger, eller også er private og området social- og sundhed. Ahmed Dhaqane svarer at det er alle de nævnte, der benytter Foreningshuset. Henning Elmelund mener at AOF også skal kunne betragtes som en folkeoplysende forening, og ikke kun deltage som observatører. Ernst Hansen svarer at det efter møde med Rikke Magnussen, fritids- og kulturkonsulent, samt jurist Inger Kragh Jensen, gjorde det klart at AOF er lejer af 1. salen, og at Foreningshuset er udlejer. Ole Gjøl siger at det er et politisk spørgsmål. Ahmed Dhaqane oplyser om at denne betragtning ikke skal diskuteres på dette repræsentantskabsmøde, da det er en sag mellem Foreningshuset som udlejer til AOF, samt kommunen. Søren er forundret over at der ikke er flere foreninger repræsenteret ved dette års møde. Ulf Taube siger at det bl.a. skyldes at vi måtte rykke mødet en uge frem. Fouzia Awala oplyser os om at der holdes ramadan, der også er årsagen til nogle af foreningerne, ikke er til stede. Herefter var der ikke flere kommentarer til beretningen. Beretningen blev herefter godkendt.

Ad dagsordenens punkt 3: Forelæggelse af det reviderede regnskab for 2021. 
Regnskabet for 2021 viser et underskud på kr. 142.623. Vi havde allerede budgetteret med et underskud på kr.80.000,-. på grund af corona situationen. Det forøgede underskud kan derudover stort set alene henføres til uforudsete lønudgifter til vores vicevært. Der er efterfølgende ingen bemærkninger til årsregnskabet.

Ad dagsordenens punkt 4: Orientering om budget for 2021 og den aktuelle økonomiske situation. 
Ernst Hansen oplyser om, at årets kommunale driftstilskud, er det samme beløb som sidste år på kr.680.000,-. Der er i 2022 budgetteret med et underskud på godt 157.000 kr., hvilket stort set svarer til forventede mindre indtægter ved enkeltudlejning i 2022 i forhold til et normalt år uden corona, samt udgifter til vicevært, men bestemt også de nu meget større udgifter til el og varme samt varekøb.
Dirigenten takker for redegørelsen, og hører om der er bemærkninger til budget 2022. Dette var ikke tilfældet.
Ernst Hansen orienterer om at vi økonomisk er spændt hårdt for. Dette har bestyrelsen jo været bekendt siden budgettet blev til, og det har vi naturligvis skulle reagere på. Vi har måtte opsige vores vicevært på 25 timer med sidste arbejdsdag den 30. juni 2022. Fremadrettet skal der ansættes en ny pedel/vicevært, hvor der følger løntilskud med, i samarbejde med jobcentret.

Ad dagsordenens punkt 5: Indkomne forslag. 
Der var ingen indkomne forslag.

Ad dagsordenens punkt 6: Valg. 
a: valg af formand: Ahmed Dhaqane blev enstemmigt genvalgt.
b: valg af 2 bestyrelsesmedlemmer: Stuart Watson blev genvalgt, samt Trine Kjær blev enstemmigt nyvalgt.
c: valg af to bestyrelsessuppleanter. Jonna Glifberg (Rødovre Revyen) blev genvalgt. Jan Diemer (Dansk Blindesamfund) blev enstemmigt nyvalgt.

Ad dagsordenens punkt 7: Eventuelt. 

Slutteligt takker dirigenten for god ro og orden. 

Referat. Jannie Brylle

Bestyrelsens nuværende sammensætning:
Ahmed Dhaqane (formand), Ernst M Hansen (næstformand), Trine Kjær (bestyrelsesmedlem), Stuart Watson (bestyrelsesmedlem), Ulf Taube (bestyrelsesmedlem).

På valg i 2023: Ernst M. Hansen og Ulf Taube
På valg i 2024: Ahmed Dhaqane, Stuart Watson og Trine Kjær